Krøderbanen

mini|Krøderen stasjon frå 1872 teikna av arkitekt Georg Andreas Bull.
mini|Sysle stasjon
mini|NSB type 24 på Krøderen stasjon
Krøderbanen er eit jarnbanespor på 26 km som går mellom Vikersund og Krøderen i Buskerud. Banen blei opna i 1872 og vart særleg nytta til tømmertransport. Passasjertrafikken blei lagt ned i 1958, og godstrafikken fortsette til 1985. Stortinget vedtok same år at Krøderbanen saman med Krøderen stasjon skulle takast vare på for ettertida som museumsjarnbane.

Sommarstid køyrer Norsk Jernbaneklubb tog med damplokomotiv på Krøderbanen og dette har blitt ein turistattraksjon.
Endestasjonen Krøderen stasjon er blitt til jarnbanemuseum.

I tillegg til endestasjonane stoppar Krøderbanen òg ved Snarum stasjon, Sysle stasjon og Kløftefoss stoppestad.

 Linjekart 

 Historikk 
Ved opninga i 1872 var Krøderbanen smalspora med ei sporvidde på 1067 mm, men vart bygt om til normalspor på 1435 mm i 1909. Tømmertransport frå Hallingdal til Drammen var den viktigaste kjelda til innkomme for banen.

Frå Krøderen stasjon i den sørlege delen av innsjøen var det samband med dampbåt til Gulsvik. Båtturen tok 2 1/2 time med D/S «Haakon Adelsten», «Krøderen» og «Norefjeld». Siste dampbåt gjekk i 1925. Da strekninga Voss-Gulsvik på Bergensbanen vart 
teken i bruk i 1908 var det stor trafikk på Krøderbanen, men etter at Bergensbanen opna til  Hønefoss og Oslo i 1909 var det berre lokaltrafikk.

 Freding 
Stasjonsområdet på endestasjonen Krøderen er freda saman med rundt 2,6 kilometer av banen.

 Olavsrosa 
Krøderbanen er tildelt Olavsrosa.

 Kjelder 

Kategori:Norske jarnbanar
Kategori:Jarnbane i Buskerud
Kategori:Samferdsle i Krødsherad
Kategori:Skipingar i 1872
Kategori:Nedleggingar i 1985
Kategori:Kulturminne i Krødsherad
Kategori:Olavsrosa
Kategori:1872 i Noreg
Kategori:Freda bygg i Buskerud
Kategori:Norske museumsjarnbanar
Kategori:Byggverk i Krødsherad